ઘણા લાંબા સમય સુધી કોંગ્રેસના અધ્યક્ષા તરીકે કાર્યરત એવા સોનિયા ગાંધીએ શુક્રવારે આખરે નિવૃત્તિ જાહેર કરી હતી. કોંગ્રેસ ઉપાધ્યક્ષ રાહુલ ગાંધી આખરે કોંગ્રેસ અધ્યક્ષ તરીકેની જવાબદારી ઉપાડવા માટે ચૂંટાઇ ચૂક્યા છે, આથી હવે સોનિયા ગાંધીએ નિવૃત્તિ જાહેર કરી છે. ઉલ્લેખનીય છે કે, ઘણા લાંબા સમયથી સોનિયા ગાંધીની તબિયત ખરાબ હોવાના સમાચાર સાંભળવા મળી રહ્યાં હતા. ઉત્તરપ્રદેશની ચૂંટણી સમયથી જ અવાર-નવાર સોનિયા ગાંધીની તબિયતના સમાચારા આવી રહ્યાં હતા. આથી ઘણાએ અંદાજ લગાવી લીધો હતો કે, રાહુલ ગાંધી અધ્યક્ષ બનતા સોનિયા ગાંધી નિવૃત્તિની જાહેરાત કરી શકે છે.